Άγιος Μαρτίνος (νήσος)

Ο Άγιος Μαρτίνος (, ) είναι νησί στη βορειοανατολική Καραϊβική, περίπου 300 χλμ. ανατολικά του Πουέρτο Ρίκο. Το 87 τετραγωνικών χιλιομέτρων νησί χωρίζεται περίπου 61-39 μεταξύ της Γαλλίας (53 τετραγωνικά χιλιόμετρα)  και του Βασιλείου των Κάτω Χωρών (34 τετραγωνικά χιλιόμετρα) με τα δύο μέρη να είναι περίπου ίσα σε πληθυσμό. Είναι το μικρότερο νησί το οποίο χωρίζεται μεταξύ δύο χωρών. Η διαίρεση της νήσου προέκυψε το 1648. Το νότιο τμήμα περιλαμβάνει τη Χώρα του Αγίου Μαρτίνου (Land Sint Maarten) και αποτελεί μία από τις τέσσερεις συστατικές χώρες που αποτελούν το Βασίλειο των Κάτω Χωρών. Το βόρειο τμήμα περιλαμβάνει την Κοινότητα του Αγίου-Μαρτίνου (Collectivité de Saint-Martin) μια υπερπόντια κοινότητα της Γαλλίας.

Γεωγραφία

Ο Άγιος Μαρτίνος περιλαμβάνει μια έκταση 95 τ.χλμ., από την οποία τα 53 τ.χλμ. βρίσκονται υπό την κυριαρχία της Γαλλίας και τα 42 τ.χλμ. υπό την κυριαρχία του Βασιλείου των Κάτω Χωρών. Πρόκειται για το μοναδικό χερσαίο σύνορο που μοιράζονται η Γαλλία και το Βασίλειο των Κάτω Χωρών, καθώς οι δύο χώρες δεν συνορεύουν στην Ευρώπη.

Οι κύριες πόλεις είναι το Φίλιπσμπουργκ (στην ολλανδική πλευρά) και το Μαριγκό (στη γαλλική πλευρά). Η ολλανδική πλευρά διαθέτει μεγαλύτερο πληθυσμό από τη γαλλική, παρότι η έκτασή της είναι μικρότερη. Ο μεγαλύτερος οικισμός στο νησί είναι το Λόουερ Πρινς Κουόρτερ, που βρίσκεται στην ολλανδική πλευρά.https://www.antillesexception.com/en/Caribbean-destination/st-martin-holidays/st-martin-sectors/Philipsburghttps://www.cruisehive.com/things-to-do-in-philipsburg-st-maarten-during-a-cruise/24914

Το υψηλότερο όρος είναι η Κορυφή Παράδεισος στα 424 μέτρα, που βρίσκεται στο κέντρο μιας σειράς λόφων της γαλλικής πλευράς. Και οι δύο πλευρές είναι σχετικά ορεινές με μεγάλες βουνοκορφές. Οι οικισμοί είναι κατασκευασμένοι στις κοιλάδες και στα παράλια σημεία του νησιού. Στο νησί δεν υπάρχουν ποτάμια, αλλά υπάρχουν διάφορες ρεματιές. Ένα δίκτυο πεζοπορικών διαδρομών δίνει πρόσβαση στο δάσος που καλύπτει κορυφογραμμές και πλαγιές.https://www.europcar-sxm.com/en/visit-sint-maarten/sport-hiking/top-5-hiking-trailshttps://www.st-martin.org/us/enjoy/must-see-must-do/at-the-top-of-paradise

Το νησί βρίσκεται νότια της Ανγκουίλας και χωρίζεται από αυτό το βρετανικό υπερπόντιο έδαφος με τον Πορθμό της Ανγκουίλας.https://mf.geoview.info/anguilla_channel,3579797 Ο Άγιος Μαρτίνος βρίσκεται βορειοδυτικά του Αγίου Βαρθολομαίου και χωρίζεται από αυτή τη γαλλική υπερπόντια κτήση με τον Πορθμό του Αγίου Βαρθολομαίου.https://mapcarta.com/19372298https://sx.geoview.info/saint_barthelemy_channel,3513310

Παραπομπές

Εξωτερικοί σύνδεσμοι


Κατηγορία:Καραϊβική